විමන්තගේ ස්වරූපයෙන් පෙරේත ආත්මය විමන්තට ආවේශ වී ඇති සෙයක් දක්නට ලැබුණි. නමුත් ඔහුට කතා කරගැනීමට නොහැකි බැවින් යකැදුරන් පැවසුවේ විමන්තගේ ලෙඩේ වැඩි වී ඇති බවය. හිමිදිරි පාන්දර වන තුරු දහඅට පාළි නැටුවත් විමන්තව කතා කරවීමට අපහසු වූ අතර ඔවුන් සෙත් ශාන්තිය කිරීමට පොරොන්දු වූ මුදල රැගෙන පිටත් වූයේ විමන්තගේ ලෙඩේ දින හතකින් සුව වන බව පවසමින්ය. ඉඳහිට පාසලට ගිය විමන්ත ගැන ඔහුගේ ගුරුවරු විමසිලිමත්වන්නට වූහ. මෙය බලාසිටින්නට හොඳ දෙයක් නොවන බව ඔවුහු කතා කළහ. එසේ නම් විමන්තව මානසික වෛද්‍යවරයකු වෙත වහාම යොමු කරවිය යුතු බව ඔවුන් විමන්තගේ වැඩිහිටියන්ට දන්වා සිටියහ. පාසලේ ගුරුභවතකුගේ මාර්ගයෙන් විමන්තව මනෝ චිකිත්සක, වෛද්‍ය පී.එන්. විද්‍යාකුලපති මහතා වෙත යොමු කෙරිණි. ඒ අනුව මනෝ විද්‍යාත්මක ප්‍රතිකාරවලට විමන්තව යොමු කරමින් වෛද්‍ය පී.එන්. විද්‍යාකුලපති මහතා විමන්තගේ ගොතයට තිත තැබීය. විමන්තගේ ගොතය සුව විය.
විමන්තගේ ගොතයට තිත තැබුවේ කවුද?
වෛද්‍ය පී.එන්. විද්‍යාකුලපති මහතා